มีก้อนแข็ง ไม่ได้นูนขึ้นมาจากผิว แต่กดได้ก้อนเคลื่อนที่ได้ หน้าหูทั้งสองข้าง บริเวณใกล้ข้อต่อขากรรไกร ไม่เจ็บ ไม่แดง เป็นมานานหลายเดือน ไม่ได้รู้สึกว่าใหญ่ขึ้น อยากทราบว่าปกติหรือเปล่าครับ
สวัสดีค่ะ อาการก้อนแข็ง เคลื่อนที่ไปมาได้ ที่หน้าหูทั้งสองข้างบริเวณขากรรไกร ดังกล่าวมา อาจจะเกิดจาก ก้อนจากไขมัน หรือก้อนเนื้องอกใดๆจากชั้นเนื้อเยื่อเกี่ยวพันหรือชั้นกล้ามเนื้อ ก้อนจากต่อมน้ำเหลืองโตจากการอักเสบของต่อมน้ำเหลืองเองหรืออวัยวะรอบๆเช่นในช่องปาก ในหู คอ หรือ จมูก ก้อนจากมะเร็งต่อมน้ำเหลืองหรือวัณโรคต่อมน้ำเหลือง เป็นต้นหากมีสองข้างเลย อาจจะนึกถึงกลุ่มเนื้องอกได้น้อย อาจเป็นการอักเสบของต่อมน้ำเหลืองจากการติดเชื้อบริเวณข้างเคียงได้เบื้องต้นไม่ไปบีบหรือกดบริเวณดังกล่าวบ่อยๆ ยังไม่เอายาอะไรไปทาเอง สังเกตลักษณะก้อน ถ้าก้อนเป็นมาหลายเดือนไม่ยุบไป แม้จะไม่ใหญ่ขึ้น หรือไม่เจ็บอะไร ก็ควรไปตรวจเพิ่มเติมเพื่อหาสาเหตุที่แน่ชัดต่อไป